Cofnod dysgu

Ynglŷn â'r adnodd yma
Mae cofnod dysgu yn ffordd syml o gofnodi eich datblygiad proffesiynol parhaus (DPP).
Mae'n eich helpu i gadw golwg ar eich dysgu, nodi sut mae wedi dylanwadu ar eich ymarfer, a chefnogi trafodaethau yn ystod goruchwyliaeth.
Gallwch ddefnyddio'r cofnod dysgu hwn i gofnodi gweithgareddau dysgu ffurfiol ac anffurfiol. 

Enghreifftiau o weithgareddau dysgu
Gall eich cofnod dysgu gynnwys amrywiaeth o weithgareddau dysgu, fel:
· cyrsiau hyfforddi
· cymwysterau
· e-ddysgu
· gweminarau
· gweithdai a chynadleddau
· darllen canllawiau, ymchwil neu erthyglau
· podlediadau a fideos
· goruchwyliaeth
· mentora neu hyfforddi
· trafodaethau proffesiynol
· cysgodi cydweithwyr 
· dysgu o adborth
· dysgu drwy brofiad.

Gwneud y mwyaf o'ch cofnod dysgu
Dim ond un rhan o DPP yw cofnodi eich dysgu. 
I gael y gorau o'ch dysgu, fe ddylech:
· dewis dysgu sy'n berthnasol i'ch rôl
· cymryd amser i fyfyrio ar yr hyn rydych wedi'i ddysgu
· meddwl sut y gall eich dysgu wella eich ymarfer
· trafod eich dysgu yn ystod sesiynau goruchwylio
· nodi unrhyw anghenion dysgu neu ddatblygu pellach.
Gall defnyddio eich cofnod dysgu ochr yn ochr â’r templed ‘myfyrio ar eich dysgu’ eich helpu i wneud y mwyaf o’ch DPP a chefnogi eich datblygiad proffesiynol parhaus.
Cofiwch
Nid yw DPP yn ymwneud â chwblhau llawer o weithgareddau dysgu. Yr hyn sy'n bwysig yw sut mae eich dysgu yn cefnogi eich datblygiad proffesiynol ac yn gwella canlyniadau i'r bobl rydych chi'n eu cefnogi.

